Tampere United

Tampere United (lyh. TamU) on tamperelainen jalkapalloseura, joka pelaa kaudella 2026 Ykkösessä. Tampere United perustettiin vuonna 1998 Ilveksen ja Tampereen Pallo-Veikkojen yhteistyönä. TPV kuitenkin irtautui projektista pian perustamisen jälkeen. Tampere United on voittanut kolmesti Suomen-mestaruuden (2001, 2006 ja 2007) ja kerran Suomen cupin (2007). Kaudella 2007 TamU ylsi myös Mestarien liigan kolmannelle karsintakierrokselle. Vuonna 2025 seuralla oli 912 lisenssipelaajaa.

Suomen Palloliiton kurinpitovaliokunta sulki 14. huhtikuuta 2011 Tampere Unitedin kaiken kilpailutoiminnan ulkopuolelle kaudeksi 2011. Tampere United Oy asetettiin konkurssiin kesäkuun lopulla 2011,TamU asetettiin konkurssiin , Yle.fi, Urheilu viitattu 28.6.2011 ja emoseura haki kaudeksi 2012 paikkaa Veikkausliigaan ja Ykköseen, mutta Suomen Palloliiton liittohallitus ei ottanut kumpaakaan hakemusta käsittelyyn. Kaudella 2013 seura jäi odottamaan hovioikeuden päätöstä osakeyhtiön entistä johtoa koskevassa jutussa.

Tampere Unitedin kannattajat olivat perustaneet jo vuonna 2009 Tampere Unitedin kannattajat ry:n, ja pelasivat kaudella 2011 Palloliiton alaisessa harrastesarjassa TamU-K:n nimellä.http://www.resultcode.fi/sarjat/sarja_sarjatilanne_ja_ottelut_nayta.php?sarja_id=105064&piiri_id=100003 Kaudella 2012 kannattajat lähtivät ylläpitämään Tampere Unitedia Kutoseen, ja TamU-K nousikin heti ensimmäisellä yrityksellään Vitoseen. Myös kaudet 2013 ja 2015  päättyivät nousujuhliin, ja TamU-K nousi Kolmoseen.

Helmikuussa 2015 Jalkapalloseura Tampere United ry ja Tampere Unitedin kannattajat ry tiedottivat yhdessä, että Tampere United palaa jalkapallokartalle kauden 2016 alussa, ja TamU-K sulautuu seuraan. Jalkapalloseura Tampere United ry:n puheenjohtajaksi valittiin Tampere Unitedin kannattajat ry:n puheenjohtaja Heikki Wilen, ja Tampere Unitedin perustamisesta alkaen puheenjohtajana ollut Jyrki Laiho siirtyi taustalle.

Kaudella 2016 Tampere United voitti Tampereen ja Satakunnan piirien yhteisen Kolmosen ja nousi Kakkoseen kaudeksi 2017. Kaudet 2017, 2018 ja 2019 Tampere United pelasi Kakkosta, kaudet 2020 ja 2021 puolestaan Kolmosta. Paluu liiton sarjoihin toteutui kaudella 2022, jolloin TamU pelasi Kakkosessa kahden vuoden tauon jälkeen. Nousu Ykköseen toteutui vuonna 2024, ja TamU on pelannut Ykköstä siitä lähtien.

 Historia 
 Perustaminen ja nousu Veikkausliigaan 
pienoiskuva|TamU pelasi kotiottelunsa Tammelan stadionilla vuoteen 2004 asti.
Tampere United perustettiin vuonna 1998, kun paikalliset seurat Ilves ja TPV yhdistyivät.* TamU peri tällöin Ilveksen paikan Ykkösessä. Seuraavana vuonna TPV kuitenkin irtautui uudesta seurasta. Aluksi TamU pelasi kotiottelunsa Tammelan stadionilla.

Ensimmäisellä kaudellaan 1999 TamUn valmentajana toimi Harri Kampman. Kyseisellä kaudella TamU voitti Ykkösen alkulohkonsa, ja loppusarjassakin joukkue sijoittui maalierolla ensimmäiseksi. Tasapisteissä sen täytyi kuitenkin pelata Atlantis FC:tä vastaan uusintaottelu. Ottelu päättyi TamUn 2–0-voittoon, ja seura nousi Veikkausliigaan.http://www.rsssf.com/tablesf/fin2hist.html Samalla kaudella Ykkösen maalipörssin voitti Dionísio, joka teki kaikkiaan 17 maalia. Suomen Cupissa United eteni ensimmäisellä kaudellaan puolivälieriin eli kahdeksan parhaan joukkoon. Cupissa se voitti muun muassa liigajoukkue FC Hakan.

Ensimmäisellä liigakaudellaan 2000 TamU sijoittui liigassa kuudenneksi, ja Suomen Cupissa joukkue eteni neljännesvälieriin. Joukkueen paras maalintekijä liigassa oli maalintekijätilaston jaetulle toiselle sijalle 14 maalillaan yltänyt Jari Niemi.http://www.veikkausliiga.hs.prewise.com/ennatykset_index.htm Vuonna 2000 seuralle perustettiin myös Tampuriini-niminen kannattajaryhmä , joka lopetti toimintansa vuonna 2002. Myöhemmin seuran kannattajaryhmistä suurin oli vuodesta 2003 lähtien toiminut Sinikaarti.


 Ensimmäinen mestaruus, pronsseja ja Intertoto-cupia 2000–2005 
Kaudella 2001 TamUn päävalmentajaksi nousi aikaisemmin joukkueen apuvalmentajana toiminut Ari Hjelm. Heti Hjelmin ensimmäisellä päävalmentajakaudella TamU voitti Suomen mestaruuden päättäen samalla FC Hakan kolmen mestaruuden putken. Mestaruus varmistui viimeisellä kierroksella, kun liigan kärjessä ollut HJK pelasi viimeisen ottelunsa tasan. TamU, joka voitti lopulta kauden seitsemän viimeistä otteluaan päästämättä maaliakaan, voitti viimeisen ottelunsa ja nousi Suomen mestariksi. TamU pelasi myös Suomen Cupin loppuottelussa, joka pelattiin seuran silloisella kotikentällä Tammelan stadionilla. TamU hävisi kuitenkin FC Atlantikselle, joka voitti ottelun Adrianon maalilla 1–0.http://www.mtv3.fi/urheilu/arkisto.shtml/arkistot/futis/2001/11/89422

Seuraavalla kaudella TamU sijoittui liigassa viidenneksi. Mestarien liigan karsinnoissa se putosi ensimmäisellä kierroksella hävittyään armenialaiselle FC Pyunik Jerevanille yhteismaalein 0–6. Kausina 2003, 2004 ja 2005 TamU voitti liigassa pronssia. Se pelasi kyseisinä kausina myös UEFA Intertoto Cupia, jossa se eteni joka kerta kolmannelle kierrokselle. Vuonna 2003 TamUn voitti kroatialainen HNK Cibalia ja vuonna 2004 serbialainen OFK Beograd. Antti Pohja voitti kaudella 2004 liigan maalikuninkuuden, ja hänet valittiin vuoden liigapelaajaksi sekä -hyökkääjäksi.http://www.urheilumuseo.fi/portals/47/veikkausliiga20v/kaudet/2004.htm  Vuonna 2005 TamU sai Intertoto-cupissa vastaansa italialaisseura SS Lazion, joka voitti ensimmäisen osaottelun kotonaan 3–0. Toinen osaottelu pelattiin Ratinan stadionilla, jonne TamU oli siirtynyt pelaamaan kotiottelunsa kaudesta 2004 alkaen.http://www.mtv3.fi/urheilu/futis/uutiset.shtml/2003/11/193427/tampere-united-siirtyy-pelaamaan-ratinaan 10 911 katsojan edessä pelattu ottelu päättyi 1–1-tasatulokseen. TamUn maalin teki Jarkko Wiss.http://www.mtv3.fi/urheilu/futis/uutiset.shtml/2005/07/381360/tampere-united-ja-lazio-tasapeliin-intertoto-cupissa-lazio-jatkoon

 Kaksi peräkkäistä mestaruutta 2006–2007 
pienoiskuva|Ratinan stadion.
Kaudella 2006 TamU pelasi jälleen Intertoto-cupia pudoten toisella kierroksella ruotsalaiselle Kalmar FF:lle yhteismaalein 3–5.http://www.veikkausliiga.hs.prewise.com/News.aspx?type=1&ID=21452 Kauden Suomen mestaruus ratkesi vasta viimeisellä kierroksella: TamU voitti vieraissa sen kanssa mestaruudesta kisanneen HJK:n 0–3, mikä ratkaisi mestaruuden TamUlle.http://www.iltalehti.fi/jalkapallo/200610295303342_jp.shtml  Suomen cupissa TamU eteni välieriin, missä se hävisi jatkoajalla HJK:lle 2–1.http://www.rsssf.com/tablesf/fincup06.html Eniten liigamaaleja (11) kauden aikana teki liigan maalintekijätilastossa jaetulle neljännelle tilalle sijoittunut Ville Lehtinen. Keskikenttäpelaaja Jarkko Wiss valittiin kauden päätteeksi vuoden liigapelaajaksi, ja Mikko Kavén valittiin neljännen kerran vuoden liigamaalivahdiksi.http://www.urheilumuseo.fi/portals/44/veikkausliiga20v/tilastot/valinnat.htm

Joulukuussa 2006 seuran uudeksi toimitusjohtajaksi valittiin Sami Salonen.http://www.mtv3.fi/urheilu/futis/uutiset.shtml/2006/12/490246/sami-salonen-tampere-united-oyn-toimitusjohtajaksi TamU teki myös farmisopimuksen ykkösessä pelanneen PP-70:n kanssa kauden 2007 ajaksi. Sopimus mahdollisti pelaajaliikenteen seurojen välillä.http://www.tampereunited.com/ajankohtaista?i=2 Kesällä 2007 TamU osallistui Mestarien liigan karsintoihin. Ensimmäisellä karsintakierroksella se pudotti jatkosta sanmarinolaisen SS Muratan yhteismaalein 4–1http://www.palloliitto.fi/viestinta/?num=97171 ja toisella karsintakierroksella bulgarialaisen PFK Levski Sofian yhteismaalein 2–0.http://www.mtv3.fi/urheilu/futis/uutiset.shtml/2007/08/550225/tamu-jatkoon-mestarien-liigan-karsinnassa Kyseessä oli ensimmäinen kerta, kun suomalaisseura selviytyi pelaamalla Mestarien liigan ensimmäiseltä karsintakierrokselta kolmannelle karsintakierrokselle. Kolmannella karsintakierroksella, jonka voittajat etenivät lohkovaiheeseen, TamU sai vastaansa norjalaisen Rosenborg BK:n, jolle se hävisi yhteismaalein 0–5. Ensimmäinen osaottelu pelattiin loppuunmyydyllä ja seuran ennätysyleisön, 16 800 katsojan, edessä Ratinan stadionilla.http://www.tampereunited.com/seura Mestareiden liigan kolmannelle karsintakierrokselle edettyään TamU pääsi tappionsa jälkeen vielä UEFA Cupin ensimmäiselle kierrokselle, jossa se kohtasi ranskalaisen Bordeauxin. Ratinassa pelattua ensimmäistä osaottelua TamU johti kahdesti joukkueen toisen maalin synnyttyä Tomi Petrescun lähes puolesta kentästä lauotusta kierrelaukauksesta. Lisäajalla Bordeaux onnistui kuitenkin maalinteossa kahdesti, ja voitti ensimmäisen osaottelun maalein 2–3.http://www.tampereunited.com/ottelut/otteluraportit?i=647 Toinen osaottelu Ranskassa päättyi 1–1-tasapeliin, jossa TamUn maalin teki Antti Ojanperä. Bordeaux voitti TamUn yhteismaalein 4–3, mikä lopetti seuran eurocup-ottelut kyseisellä kaudella.http://www.mtv3.fi/urheilu/futis/uutiset.shtml/2007/10/567920/tasapeli-ranskassa-ei-riittanyt-tamulle

TamU saavutti loppukaudella liigassa 9 ottelun mittaisen tappiottoman putken ja varmisti toisen peräkkäisen mestaruutensa jo ennen kahta viimeistä kierrosta. Lisäksi joukkue voitti Suomen Cupin, jonka loppuottelussa se voitti FC Hongan rangaistuspotkukilpailun jälkeen.http://www.suomencup.fi/miesten_cup-triviaa.70.html Seuran pelaajista Jarkko Wiss lopetti pelaajauransa kauden viimeisessä liigaottelussa tulemalla vaihtoon 14. minuutilla,http://www.mtv3.fi/urheilu/futis/uutiset.shtml/2007/10/575509/jarkko-wiss-lopettaa-uransa joka oli myös hänen pelipaitansa numero. Ari Hjelm valittiin toisen kerran vuoden valmentajaksi, ja vuoden liigapelaajaksi ja -keskikenttäpelaajaksi valittiin Juska Savolainen, joka pelasi kauden kaikki liigaottelut ja siirtyi kauden päätteeksi Rosenborgiin.http://www.ksml.fi/uutiset/urheilu/juska-savolainen-siirtyy-rosenborgiin/61049

 Liigan keskitasoa 2008–2011 
Talvella 2008 TamU voitti ensimmäisenä tamperelaisjoukkueena Uusi Lahti Cupin.http://www.tampereunited.com/ajankohtaista?i=432 Hallinneena liiga- ja cup-voittajana TamU lähti kauteen 2008 suurin odotuksin, mutta useat loukkaantumiset ja heikosti sujunut alkukausi veivät mahdollisuudet kolmanteen peräkkäiseen mestaruuteen.http://www.futismaailma.com/artikkelit/vapaapotku.php?id=335 Etenkin edelliskauden päätteeksi uransa lopettaneen Jarkko Wissin ja Rosenborgiin siirtyneen Juska Savolaisen jälkeen TamUn keskikenttä oli heikentynyt oleellisesti,http://www.mtv3.fi/urheilu/futis/artikkelit.shtml?638583http://www.savonsanomat.fi/teemat/jalkapallo/veikkausliigan-ennakkoarviot/114457 ja lopulta joukkue sijoittui sarjassa seitsemänneksi. Mestarien liigan karsinnoissa TamU voitti montenegrolaisen FK Budućnost Podgorican yhteismaalein 3–2http://www.hs.fi/urheilu/artikkeli/Tampere+United+jatkoon+Mestarien+liigan+karsinnoissa/1135238075956  ja eteni toiselle karsintakierrokselle, jossa se koki tappion slovakialaiselle FC Artmedia Petržalkalle maalein 3–7.http://www.hs.fi/urheilu/artikkeli/1135238398938?ref=lk_hs_ur_1 Suomen Cupissa TamU eteni puolivälieriin, jossa se kohtasi edellisvuoden finaalivastustajansa FC Hongan. Ottelu päättyi espoolaisten jatkoaikavoittoon 2–0, minkä johdosta TamUn vuodesta 2002 jatkunut vuosittainen osallistuminen eurooppalaisiin seuraturnauksiin katkesi.http://www.tampereunited.com/ajankohtaista?i=1023 Vaikka TamU sijoittui liigassa edelliskausiin verrattuna vaatimattomasti seitsemänneksi, voitti Henri Myntti yhdessä FC Hongan Aleksandr Kokon kanssa liigan maalikuninkuuden.http://www.iltalehti.fi/jalkapallo/200810268491450_vg.shtml

Kaudella 2008–2009 aloitti toimintansa TamU Akatemia, joka oli Ilveksen, TPV:n, TKT:n, PP-70:n, NoPS:n ja muiden kaupunkiseudun nuorten pelaajien yhteinen talenttiakatemia. TamU Akatemia osallistui Suomen Palloliiton talenttiakatemioiden SM-kilpailuihin. Akatemian tavoitteita olivat muun muassa nuorten pelaajien kehittäminen aikuisten sarjatasoille ja heidän opintomenestyksensä tukeminen. TamU Akatemiaan kuuluvien seurojen yhteenlaskettu juniorimäärä oli noin 6 000.http://www.tampereunited.com/seura/tamuakatemia/akatemiatoiminta

Kausi 2009 alkoi TamUn voittaessa keväällä Liigacupin ensimmäistä kertaa seuran historiassa. Finaalissa se kaatoi Jonne Hjelmin kahdella maalilla HJK:n 2–0.http://www.hs.fi/urheilu/artikkeli/Tampere+United+j%C3%A4tti+HJKn+nollille+liigacupin+finaalissa/1135245200970  Veikkausliigakauden alettua joukkueen ongelmaksi muodostui maalinteko,http://www.tampereunited.com/ajankohtaista?i=1326 jota auttoi Rafinhan siirto puolustajasta hyökkäävämmälle pelipaikalle.http://www.tampereunited.com/ajankohtaista?i=1394 Kesäkuussa seuran uudeksi toimitusjohtajaksi valittiin Deniz Bavautdin,http://www.urheilulehti.fi/jalkapallo/bavautdin-tamun-toimitusjohtajaksi ja seura aloitti taloutensa kohentamisenhttp://www.ts.fi/online/urheilu/53321.html?forumid=13&topicid=0&parentid=0&docid=53321&topicsortorder=0&topicpage=1&commentsortorder=0&commentpage=1&commentpagesize=4&action=2 muun muassa myymällä pelaajiaan.http://www.urheilulehti.fi/jalkapallo/veikkausliiga/kujala-tpsn-lindstrom-hjkn-riveihin Taloudellisin keinoin seuraa alkoi tukea myös sen kannattajien perustama yhdistys.http://yle.fi/urheilu/lajit/jalkapallo/kotimaa/2010/05/pirinen_jarjesti_avauspisteen_tamulle_1652543.html 
Liigassa TamU sijoittui edelliskauden tapaan seitsemänneksi, mutta Suomen Cupissa joukkue voitti välierässä liigan hopeamiehistön FC Hongan rangaistuspotkukilpailun jälkeen.http://www.hs.fi/urheilu/artikkeli/TamU+kukisti+Hongan+huippuj%C3%A4nnitt%C3%A4v%C3%A4ss%C3%A4+cupin+v%C3%A4lier%C3%A4ss%C3%A4/1135250279941 Finaalissa TamUa vastaan asettui edelliskauden liigamestari FC Inter, joka vei voiton maalein 2–1.http://yle.fi/urheilu/lajit/jalkapallo/kotimaa/2009/10/inter_nousi_tappioasemasta_cup-mestariksi_1345970.html

Kauden 2010 TamU avasi voittamalla historiansa toisen Uusi Lahti Cupin, mutta liigacupissa joukkue jäi alkulohkoon,http://www.tampereunited.com/ajankohtaista?i=1703 ja Suomen cupista se putosi neljännellä kierroksella.http://www.tampereunited.com/ajankohtaista?i=1747 Liigassa tuloksena oli kahden edelliskauden tapaan seitsemäs sija. Kauden 2010 jälkeen joukkueessa tapahtui sukupolvenvaihdos. Muun muassa TamUssa pitkään pelanneet Antti Pohja, Mikko Kavén ja Toni Järvinen lopettivat uransa,http://www.tampereunited.com/ajankohtaista?i=1927 ja heidän tilalleen hankittiin edelliskausien tapaan parikymmenvuotiaita tulevaisuudenlupauksia.http://vastapallo.fi/haastattelut/tampere-unitedin-uusi-valmentaja-vastapallon-haastattelussa/  Vuosikymmenen ajan TamUn päävalmentajana toiminut Ari Hjelm vaihtui aiemmin joukkueessa pelanneeseen Jarkko Wissiin, joka urheilu-uransa jälkeen oli työskennellyt TamUn organisaatiossa.http://yle.fi/alueet/tampere/2010/10/wiss_tampere_unitedin_paavalmentajaksi_2098628.html Wissin johdolla TamU sijoittui Uusi Lahti Cupissa toiseksi.http://www.tampereunited.com/ajankohtaista?i=2016

Konkurssi ja TamU-K:n kolmen sarjatason nousu 2011–2015

Keväällä 2011 media kiinnitti huomiota TamUn ulkomaalaiseen rahoittajatahoon, vedonlyöntivilppiin ja rahanpesuun liitettyyn Wilson Raj Perumalin johtamaan singaporelaiseen Exclusive Sports PTE Ltd -yhtiöön, jolta seura oli saanut noin 300 000 euroa.http://www.aamulehti.fi/cs/Satellite/Urheilu/1194674756277/artikkeli/tausta+mita+tamu+ssa+oikein+tapahtui+.html  Seuraan kohdistuneiden epäilyjen johdosta Suomen Palloliiton kurinpitovaliokunta päätti yksimielisesti kokouksessaan 14. huhtikuuta 2011 sulkea TamUn kaikista Suomen Palloliiton virallisista kilpailuista kaudella 2011 mukaan lukien Liigacupin, Suomen Cupin ja Veikkausliigan.http://www.aamulehti.fi/cs/Satellite/Urheilu/1194674733319/artikkeli/tamu+ulkona+.html  Myöhemmin kuitenkin kurinpitovaliokunta päätti antaa TamUn pelata Honkaa vastaan Liigacupin finaalin, joka päättyi Hongan 3–0-voittoon.http://www.aamulehti.fi/cs/Satellite?c=AMArticle_C&childpagename=KAL_newssite%2FAMLayout&cid=1194675943026&p=1194626958999&pagename=KALWrapper  TamU valitti sulkemispäätöksestä valitusvaliokuntaan sekä oikeusturvalautakuntaan, mutta ne eivät muuttaneet tilannetta millään lailla.http://www.aamulehti.fi/cs/Satellite/Urheilu/1194676330552/artikkeli/tamu+n+taru+ohi+palloliitolta+katastrofipaatokset.html  Kaiken lisäksi seuran urheilutoimintaa pyörittävä osakeyhtiö oli ajautunut pahoihin talousvaikeuksiin, koska sillä ei ollut jalkapallon lisäksi muuta toimintaa. Tampere United Oy asetettiinkin lopulta konkurssiin 28. kesäkuuta 2011 Pirkanmaan käräjäoikeudessa.

Kesällä 2011 KRP alkoi epäillä Tampere Unitedin johtoa rahanpesusta.Irina Vähäsarja, Tero Hakola, KRP epäilee TamUa rahanpesusta, Helsingin Sanomat 11.6.2011 sivu B 8 Tammikuussa 2012 osakeyhtiön entinen johto eli toimitusjohtaja Deniz Bavautdin, hallituksen puheenjohtaja Harri Pyhältö ja muut hallituksen jäsenet saivat syytteen törkeästä rahanpesusta. Pirkanmaan käräjäoikeus ensin hylkäsi kaikki Tampere Unitedin entistä johtoa vastaan nostetut rahanpesusyytteet.  Jutun syyttäjä kuitenkin valitti päätöksestä, ja tapauksen juttua käsiteltiin uudelleen Turun hovioikeudessa keväällä 2013. Hovioikeus päätyi tuomitsemaan Bavaudtinin ja Pyhällön törkeästä rahanpesusta ehdollisiin vankeusrangaistuksiin, mutta piti muiden syytettyjen vapauttavat tuomiot voimassa.

Jalkapalloseura Tampere United ry on jatkanut toimintaa puheenjohtaja Jyrki Laihon johdolla. TamU ilmoitti kesällä 2011 aikovansa hakea paikkaa Veikkausliigasta kaudelle 2012, mutta Suomen Palloliiton liittohallitus ei antanut sille lupaa paikan hakemiseen vedoten siihen, että TamU:lla ei kauden 2011 urheilullisen menestyksen perusteella ole oikeutta liigapaikkaan. Syksyllä 2011 TamU tavoitteli vielä paikkaa Ykköseen kaudelle 2012, mutta ei saanut liittohallitukselta lupaa tehdä tätäkään hakemusta. Kaudelle 2013 seura ei hakenut sarjapaikkaa, vaan jäi odottamaan hovioikeuden ratkaisua Tampere United Oy:n entistä johtoa koskevassa jutussa.  Korkein oikeus ei myöntänyt tuomituille valitusoikeutta, joten hovioikeuden tuomio jäi voimaan.

Jälleen United 2015–2016

Helmikuussa 2015 Tampere Unitedin kannattajat ry. ja Jalkapalloseura Tampere United ry. julkaisivat yhteisen lehdistötiedotteen, jossa kerrottiin jalkapallotoiminnan siirtämisestä kannattajayhdistykseltä Jalkapalloseura Tampere United ry:lle kauden 2016 alusta. TamU pelasi ensimmäisen virallisen ottelunsa lähes viiteen vuoteen, kun se kohtasi Suomen Cupissa Tampereen Peli-Toverit 30.1.2016.

Miesten edustusjoukkueen päävalmentajaksi valittiin marraskuussa 2015 Mikko Mäkelä,http://yle.fi/uutiset/tampere_unitedin_paavalmentajaksi_mikko_makela/8425453 ja TamU lähti heti tavoittelemaan nousua Kolmosesta Kakkoseen ja juniorimääriensä voimakasta kasvua.http://yle.fi/uutiset/tampere_unitedin_paluu_kilpakentille_on_varmistunut/8414209 Kauden 2016 päätteeksi TamU nousi Kakkoseen.

Paluu liiton sarjoihin 2017–2019 ja Kolmosen vuodet 2020–2021

Tampere United pelasi kaudella 2017 päävalmentaja Mikko Mäkelän johdolla Kakkosen B-lohkossa, ja sijoittui vaikeasta alkukaudesta huolimatta tukevasti sarjan keskikastiin kuudenneksi. Sarjapaikka varmistui jo neljä kierrosta ennen sarjan päätöstä, joten syyskuun pelit saatiin pelata ilman paineita. Kaudella 2018 TamU pelasi Kakkosen C-lohkossa eli niin sanotussa pohjoislohkossa. Joukkue keräsi ensimmäisessä seitsemässä ottelussaan vain seitsemän pistettä. Päävalmentaja Mikko Mäkelä päätti erota, ja hänet korvasi pelaajavalmentajaksi siirtynyt Leroy Maluka. United säilytti kauden 2018 päätteeksi paikkansa Kakkosessa sarjan viimeisen kierroksen tasapelillä KuFu-98 vastaan. Kauden loputtua Maluka jätti seuran liityttyään turkulaisen ÅIFKn riveihin. Seuraajaksi nimitettiin Tampereen sarjoissa nuorten valmentamisessa kunnostautunut Mourad Seddiki. Talvella 2019 TamU osallistui kahden vuoden tauon jälkeen myös Suomen Cupiin. Alkulohkossa TamU pelasi HJS Akatemian ja Ilveksen kakkosjoukkueen kanssa voittaen molemmat ottelunsa, mutta ensimmäisellä pudotuspelikierroksella KaaPo pudotti Unitedin jatkosta. Kaudella 2019 TamU pelasi Kakkosessa läntisessä B-lohkossa. TamU keräsi 22 pelatussa ottelussaan vain 11 pistettä, jääden näin lohkonsa viimeiseksi ja pudoten kaudeksi 2020 Kolmoseen. 

Kaudelle 2020 United sai uuden päävalmentajan, kun kaudella 1999 sinipaidoissa pelannut Jukka Listenmaa otti joukkueen komennukseensa. Suomen Cupin alkulohkossa United pelasi edellisvuodelta tuttujen HJS Akatemian, Ilveksen kakkosjoukkueen sekä paikallisvastustaja TPVn kanssa häviten kaikki ottelunsa. Listenmaan alaisuudessa United sijoittui Läntisen Kolmosen B-lohkon yhdenkertaisessa alkusarjassa kolmanneksi, jatkaen näin ylempään loppusarjaan Ilves-Kissojen, NoPSin, PS-44n, Loiskeen ja TPVn kakkosjoukkueen kanssa. Loppusarjassa tappioitta pelannut United joutui kuitenkin kauden päätteeksi tyytymään lohkon kakkosijaan Ilves-Kissojen voittaessa lohkon. 

Kaudella 2021 United osallistui viiden vuoden tauon jälkeen Suomen Region's Cupiin voittaen ACEn, AC Barcan, SIFn, TiPSin ja FC Kiiston edeten näin finaaliin, jossa puolestaan kaatui FC Kontu. Kolmosessa United pelasi tutussa Läntisessä B-lohkossa, jossa sijoittui ensimmäiseksi voittaen kaikki pelinsä maalierolla 64 - 6. Yläloppusarjassa United varmisti lohkovoittonsa ja nousun Kakkoseen toiseksi viimeisellä kierroksella häviämättä kaudella otteluakaan.

 Kakkosen kaudet 2022 ja 2023 
Kaudella 2022 Tampere United pelasi Kakkosen B-lohkossa. Vahvan alkukauden jälkeen United vakiinnutti asemansa lohkon keskikastissa, sijoittuen kauden lopuksi kahdeksanneksi. TamU osallistui Suomen Cupiin vuonna 2022. United hävisi kolmannen kierroksen ottelunsa samassa Kakkosen B-lohkossa pelaavalle HJS:lle luvuin 1-3.

Vuonna 2023 United jatkoi Kakkosen B-lohkossa sijoittuen viidenneksi EPS:n, FC Jazzin, Ilves-Kissojen ja Atlantiksen jälkeen. Viides sija toi viimeisen karsintapaikan Ykkösen karsintoihin, jossa Unitedia vastaan asettui Klubi 04. United voitti kaksiosaisesta karsintaottelusta ensimmäisen kotikentällään numeroin 2-1, mutta hävisi Helsingissä pelatun toisen osaottelun selkein 4-0 lukemin. Suomen Cupissa United voitti TPS:n ikämiesjoukkueen, mutta hävisi FC Interin edustusjoukkueelle.

 Nousu Ykköseen 
Tampere United pelasi ensimmäisen kautensa vastavalmistuneella Tammelan stadionilla Kakkosen kaudella 2024. TamU sijoittui kyseisellä kaudella Kakkosen B-lohkossa kolmanneksi 47:llä pisteellä, jolla he varmistivat paikan Kakkosen pudotuspeleissä. Ensimmäisessä pudotuspelisarjassa vastaan asettui Gamlakarleby Bollklubben (GBK), ja Tampere United voitti sarjan yhteismaalein 3-2. Pudotuspelien finaaleissa vastaan asettui Hämeenlinnan Jalkapalloseura (HJS), jonka Tampere United voitti lopulta yhteismaalein 5-4 rangaistuspotkujen jälkeen ja nousi Ykköseen kaudeksi 2025.

 Sarjasijoitukset 
KausiSarjaSijaOVTHTM–PMP1999Ykkönen (pohjoislohko)1.18132346–14411999Ykkönen (noususarja)1. 13px 961222–13242000Veikkausliiga6.3312101148–52462001Veikkausliiga1.33215747–31682002Veikkausliiga5.29815631–24392003Veikkausliiga3.26145739–21472004Veikkausliiga3.26145739–24472005Veikkausliiga3.26156538–21512006Veikkausliiga1.24163539–18512007Veikkausliiga1.26166445–27542008Veikkausliiga7.2699841–34362009Veikkausliiga7.261141131–31372010Veikkausliiga7.261041237–46342011TUKI-futis (Tampereen piiri, lohko B)4.1061322–17192012Kutonen (Tampereen piiri, lohko 4)2. 13px 16131276–22402013Vitonen (Tampereen piiri, lohko 1)1. 13px 22201169–14612014Nelonen (Tampereen piiri)2.22134564–27432015Nelonen (Tampereen piiri)1. 13px 22173263–17542016Kolmonen (Tampereen piiri)1. 13px 22173275–28542017Kakkonen (B-lohko)6.2296743–38332018Kakkonen (C-lohko)9.22651125–31232019Kakkonen (B-lohko)12. 13px22321718–51112020Kolmonen (Länsi-Suomen piiri, lohko B) 3.1163228-7212020Kolmonen (yläloppusarja) 2.550022-6362021Kolmonen (Länsi-Suomen piiri, lohko B1.11101064-6312021Kolmonen (yläloppusarja)1. 13px550021-4462022Kakkonen (B-lohko)8. 241041045-43342023Kakkonen (B-lohko)5.22114740-32372024Kakkonen (B-lohko)3.20114546-22372024Kakkonen (B-lohko, yläloppusarja)3. 13px531111-6102025Ykkönen6.2294934-33312025Ykkönen (Mestaruussarja)6.50051-140

 Saavutukset 
Lähde:
 Suomen mestari 2001, 2006 ja 2007
 SM-pronssia 2003, 2004 ja 2005
 Suomen Cupin voittaja: 2007
 toinen 2001 ja 2009
 Liigacupin voittaja 2009
 toinen 2011
Suomen Region's Cup voittaja 2021
 Tampereen piirin Nelosen piirinmestaruus 2015
 Mestarien liigan 3. karsintakierros 2007
 2. karsintakierros 2008
 UEFA Intertoto Cupin 3. kierros 2003, 2004 ja 2005
 Uusi Lahti Cupin voitto 2008 ja 2010, toinen 2011 ja kolmas 2005

 TamU Euroopassa 
 Ottelut seuraturnauksissa 
 Kausi Kilpailu Kierros Vastustaja Tulos 2002–2003 Mestarien liiga 1. karsintakierros  FC Pyunik Jerevan 0–4, 0–2 2003 Intertoto-cup 1. kierros  FC Ceahlăul Piatra Neamț 1–0, 1–2 2. kierros  FK Sutjeska Nikšić 0–0, 1–0 3. kierros  HNK Cibalia 0–2, 1–0 2004 Intertoto-cup 1. kierros  CS Grevenmacher 1–1, 0–0 2. kierros  FK Inter Baku 3–0, 0–1 3. kierros  OFK Belgrad 0–0, 0–1 2005 Intertoto-cup 1. kierros  Skála ÍF 2–0, 1–0 2. kierros  R. Charleroi SC 1–0, 0–0 3. kierros  SS Lazio 0–3, 1–1 2006 Intertoto-cup 1. kierros  Carmarthen Town 5–0, 3–1 2. kierros  Kalmar FF 1–2, 2–3 2007–2008 Mestarien liiga 1. karsintakierros  SS Murata 2–1, 2–0 2. karsintakierros  PFK Levski Sofia 1–0, 1–0 3. karsintakierros  Rosenborg BK 0–3, 0–2 2007–2008 UEFA Cup 1. kierros  Girondins de Bordeaux 2–3, 1–1 2008–2009 Mestarien liiga 1. karsintakierros  FK Budućnost Podgorica 2–1, 1–1 2. karsintakierros  FC Artmedia Petržalka 1–3, 2–4

 UEFA-ranking 
Päivitetty 21. helmikuuta 2011.http://www.xs4all.nl/~kassiesa/bert/uefa/data/method4/trank2011.html

SijaSeuraPisteet259. FK Željezničar Sarajevo 2,824 NK Široki Brijeg 2,824 FK Slavija 2,824262. MYPA 2,793 FC Lahti 2,793 Tampere United 2,793265. Shamrock Rovers FC 2,741266. Budapest Honvéd FC 2,700

 Pelaajat ja valmentajat 

Joukkue kaudelle 2025
Päivitetty 25. maaliskuuta 2025

 Päävalmentajat 
Lähde:
  Harri Kampman 1999–2000
  Ari Hjelm 2001–2010 (apuvalmentajana 1999–2000)
  Jarkko Wiss 2011
  Antti Pettinen 2011–2012 
  Mika Suonsyrjä 2013–2015
  Mikko Mäkelä 2016–2018
  Leroy Maluka 2018
  Mourad Seddiki 2019
  Jukka Listenmaa 2020-2024
  Tero Suonperä 2024
  Sebastian Bowles 2025
  Topi Priha 2026-

 Maajoukkuepelaajat 

Alla on mainittu TamUssa ainakin yhdessä Veikkausliigaottelussa sekä ainakin yhdessä miesten maaottelussa pelanneet jalkapalloilijat. Täydellinen lista TamUssa Veikkausliigassa pelanneista jalkapalloilijoista löytyy artikkelista Luettelo Tampere Unitedissa pelanneista jalkapalloilijoista.

  Petri Heinänen
  Matti Hiukka
  Mikko Kavén
  Jussi Kujala
  Jari Niemi
  Tommi Paavola
  Antti Pohja
  Janne Räsänen
  Juska Savolainen
  Jarkko Wiss

  Tyler Hemming
  Attila Plókai
  Gerard Davis
  Noah Hickey
  Chris James
  Lee Jones

 Palkitut pelaajat 

Veikkausliigan kauden valinnat
Vuoden liigapelaaja
2004  Antti Pohja
2006  Jarkko Wiss
2007  Juska Savolainen

Vuoden liigamaalivahti
2001  Mikko Kavén
2004  Mikko Kavén
2005  Mikko Kavén
2006  Mikko Kavén
Vuoden liigakeskikenttäpelaaja
2007  Juska Savolainen

Vuoden liigahyökkääjä
2004  Antti Pohja
Vuoden liigavalmentaja
2001  Ari Hjelm
2007  Ari Hjelm

Veikkausliigan maalikuningas
2004  Antti Pohja 16 maalia
2008  Henri Myntti 13 maalia (jaettu) 

Veikkausliigan 20-vuotistähdistöjoukkuehttp://www.veikkausliiga.hs.prewise.com/News.aspx?type=2&ID=36647
1993–2007  Jarkko Wiss
1994–2009  Mikko Kavén 
1994–2009  Antti Pohja 

Sinikaartin valitsema kauden pelaaja
2002  Jari Niemi
2003  Mikko Kavén
2004  Antti Pohja
2005  Antti Ojanperä
2006  Sakari Saarinen
2007  Juska Savolainen
2008  Henri Myntti
2009  Rafinha
2010  Jari Niemi
2011  Joonas Niemelä
2012  Youcef Chemlal
2013  Timo Kauppinen
2014  Jan Riikonen
2015  Roope Hakulinen
2016  Riku Oras
2017  Matti Saari
2018  Antti Kuusinen
2019  Elias Alanen
2020  Arttu Haapala

Sinikaartin valitsema pelimies
2002  Jussi Kuoppala
2003  Heikki Aho
2004  Jarkko Wiss
2005  Antti Ojanperä
2006  Juska Savolainen
2007  Tomi Petrescu
2008  Jonne Hjelm
2009  Vili Savolainen
2010  Mika Hilander
2011  Matias Palo
2012  Ahmed Lakra
2013  Juha Kumara
2014  Andrea Milanti
2015  Otto Pitkänen
2016  Eetu Rahkola
2017  Verneri Uimonen
2018  Riku Oras
2019  Haris Ibrahimovic
2020  Roope Kostiainen

 Ennätykset 
Lähde: Tilanne kauden 2010 jälkeen.

 Seuraennätykset 
Yleisöennätys:
 16 800 (TamU–Rosenborg BK 15.8.2007)

Yleisöennätys (Veikkausliiga):
 12 782 (TamU–HJK 30.5.2002)

Suurin voitto:
 14–0 (TamU–FC Espoo 2 19.6.2008)http://www.tampereunited.com/ajankohtaista?i=769

Suurin voitto (Veikkausliiga):
 6–0 (TamU–FC Jazz 29.7.2004)

Suurinumeroisin tasapeli
 4–4 (Kotkan TP – TamU 6.8.2000) Veikkausliigan ennätys

Perättäisiä voittoja Veikkausliigassa:
 7 (2001, kahdesti)

Peräkkäisiä tasapelejä Veikkausliigassa:
 3 (2010)

Perättäisiä otteluita ilman tappiota:
 11 (2001–2002)

Ilman päästettyä maalia:
 7 (2001)

Eniten voittoja/kausi:
 21 (2001, 33 ottelua) Veikkausliigan ennätys

Eniten tasapelejä/kausi:
 15 (2002, 29 ottelua) Veikkausliigan ennätys

Eniten kotitasapelejä/kausi
 9 (2002, 14 ottelua) Veikkausliigan ennätys

Vähiten vierastasapelejä/kausi
 0 (2006, 12 ottelua) Veikkausliigan ennätys

Vähiten päästettyjä vierasmaaleja/kausi
 5 (2006, 12 ottelua) Veikkausliigan ennätys

Eniten tehtyjä maaleja/kausi:
 48 (2000, 33 ottelua)

Vähiten päästettyjä maaleja/kausi:
 18 (2006, 24 ottelua)

 Pelaajaennätykset 
Eniten Veikkausliigaotteluita TamUssa:
 243,  Mikko Kavén (2001–2010) /  Sakari Saarinen (2000–)

Eniten peräkkäisiä Veikkausliigaotteluita:
 218,  Mikko Kavén (2001–2009)

Eniten eurocup-otteluita:
 35,  Mikko Kavén (2002–2008)http://www.uefa.com/teamsandplayers/teams/club=52349/profile/index.html

Eniten maaleja eurocup-otteluissa:
 6,  Jari Niemi (2002–)

Eniten Veikkausliigamaaleja TamUssa:
 55,  Jari Niemi (2000–2003, 2006–)

Eniten Veikkausliigamaaleja/kausi:
 16,  Antti Pohja (2001 ja 2004)

Eniten maaleja yhdessä ottelussa:
 4,  Dionísio (TamU–FF Jaro 20.6.1999)
 4,  Jari Niemi (TamU–FC Espoo 2 19.6.2008)http://www.tampereunited.com/ajankohtaista?i=771

Nopein hattutemppu:
 4 minuuttia,  Jari Niemi (FC Inter–TamU 28.10.2000)

 Yleisömäärät 
 Yleisömäärät Veikkausliigassa 
KausiKeskiarvohttp://www.tampereunited.com/seuraSuurin Muutos %20002 382 5 121 –20013 0745 413 +29,120023 20212 782 +4,220033 0625 040 –4,42004*3 6057 120 +17,720053 95710 720 +9,820063 9446 499 –0,320074 1178 828 +4,42008*2 9244 464 –29,020092 1543 493 –26,320101 775 4 168 –17,6

Tampere United siirtyi Tammelasta Ratinan stadionille kaudella 2004. Se pelasi kuitenkin yhden kotiottelun Tammelassa 2007 ja 2009.

Kaudesta 2008 lähtien TamU laski yleisömääriinsä vain paikalla olijat – ei esimerkiksi kaikkia kausikortteja automaattisesti mukaan kuten jääkiekon SM-liigassa.

Suurimmat katsojamäärät Veikkausliigan kotiotteluissa
YleisömääräOtteluPäivämääräMuuta12 782TamU–HJK30. toukokuuta 2002Ilmaislippukampanja.10 720TamU–FC Inter25. toukokuuta 2005Ilmaislippukampanja.8 828TamU–Haka27. syyskuuta 20077 120TamU–FC Lahti23. toukokuuta 2004Jari Litmasen paluukausi Veikkausliigaan.6 788TamU–Haka21. toukokuuta 20056 140TamU–Haka25. toukokuuta 20065 983TamU–IFK Mariehamn2. heinäkuuta 20075 449TamU–HJK19. heinäkuuta 20065 413TamU–FC Jazz27. lokakuuta 2001Mestaruuden ratkaissut kauden päätösottelu.5 378TamU–Haka21. heinäkuuta 2004

Yleisömäärät alemmissa sarjoissa
KausiSarjaKeskiarvoSuurinMuutos %2012Kutonenei laskettu441N/A2013Vitonen148219N/A2014Nelonen191302 +29,12015Nelonen253502 +32,42016Kolmonen376932 +48,62017Kakkonen409947 +8,82018Kakkonen3841310 -6,12019Kakkonen305551 -20,62020Kolmonen306460 +0,3

Lähteet
http://www.tampereunited.fi/
http://www.veikkausliiga.hs.prewise.com/ennatykset_index.htm
http://www.urheilumuseo.fi/portals/44/veikkausliiga20v/seurat/tamu.htm
http://www.sinikaarti.net/fanzinet/9/nettizine.pdf 
http://www.european-football-statistics.co.uk/attn.htm
 Tampere United – Kausijulkaisu 2007
HS: Yhdeksänvuotiaalle TamUlle kolmas jalkapallomestaruus, 21.10.2007

Viitteet

Aiheesta muualla
Seuran sivusto
Kannattajaryhmä Sinikaarti 

*
Luokka:Seulonnan keskeiset artikkelit